钦定古今图书集成/方舆汇编/职方典/第1500卷 > 《九日集圆通寺有怀》张佳印
## 钦定古今图书集成/方舆汇编/职方典/第1500卷 > 《九日集圆通寺有怀》张佳印

并马珠林金殿开，兼天云气五华来。黄花满地他乡
色。白雁凌霜返照回。短发风前频落帽，愁心秋到趁
衔杯。不知绝塞持缨者，此日遥临何处台。

《府志》：昔有人善吹笛，牧羊于桃树江畔，忽见龙女迎
牧羊者，驱羊随入，其羊皆化为鱼，因号为“羊龙潭。”
李某耕田得一铜佛，仅径寸，沉之水中，立雨灸之则
晴，虽值雨阴，其家晒麦。世传铜像为赞陀所遗。
兰州盐井有佛像，猎者逐鹿，鹿奔匿佛座下，引弓欲
射，佛作言曰：“鹿有胎，杀之不祥。”猎者惊异，舁至鹤庆，
因名活佛。

杨光禄抡为大行，奉使归里，至关岭道拾一香囊，上
书“天妃”二字。抵家患病，疑其为祟处祀之。及痊入京，
即有册封琉球之役。领敕有《天妃敕》一道，乃航海者
所崇奉，神预泄其兆耳。

嘉靖甲子，郡士赴省试，见云雾中神人驰骤，云赍天
榜。问鹤庆几人，曰：“无，请少留。查”次科，曰：“留下莫查。”是
年果验。及丁卯入彀者，刘臣、莫让仁、查伟三人。
宁伯妃庙在州治西里半，其神传为慈善，最灵异。旧
称祠前有池，妃出浴，土人见之，妃曰：“勿泄，授尔异术，
唯所欲。”曰：“愿得呼风雨。”妃授以杖，遂得祈祷之术，能
令隔垣不雨。相传即张道裕。

段恭节为诸生时，祈梦于金华山土主。夜梦云：“苏老
泉二十七，若要中五十一。”既觉，自念“双亲垂老，五十
一而后中，不已晚乎？”起再祷，复寝。又梦神云：“赐汝一
榜，文明之会。”后中丙午科十一名，时年二十七，其榜
首乃贺文明也。己未，复与文明同榜。

李三乐解任归里，一日兀坐，梁燕堕雏，为猫所捕，乐
恻然。及就寝，见燕猫在衾枕间，燕若依猫，猫如字，燕
呼子惟恒曰：“有是哉，董生行于兹再见也。